Uutisissa: Väkijoukot polttavat kirkkoja.
Yli sata ihmistä on kuollut. Naisia raiskataan ja esitellään kaduilla.
Järkyttävä syy Intian kristittyihin kohdistuvien iskujen takana.
Ja: Kaksi viikkoa sitten paikka oli paratiisi.
Nyt jäljellä on nokea ja raunioita.
Asukkaat yrittävät nousta tuhkasta.
Lisäksi: Asbury oli vasta alkua.
Tämä ryhmä pyrkii viemään herätystä maan kaikille kampuksille.
KRISTILLISEN MAAILMAN UUTISET
Hei ja tervetuloa uutisten pariin. Olen George Thomas.
Koillis-Intiassa riehuu raju taistelu hindujen ja kristittyjen välillä.
Ihmisoikeusasiantuntijat syyttävät maan hallintoa väkivallan lietsonnasta.
Kiista alkoi taloudellisista eduista.
Nyt koko osavaltio on sisällissodan partaalla.
TERRORISTIEN ÄÄNET LASKETAAN
Manipurin osavaltio Koillis-Intiassa on uutisotsikoissa.
Manipur merkitsee jalokivien maata.
Aseistautuneet vapaaehtoiset vartioivat Kukin kylää hyökkääjiltä.
Intian Sveitsiksi kauneutensa takia kutsuttu osavaltio -
näyttää nyt sotavyöhykkeeltä.
Joidenkin mukaan käynnissä on sisällissota.
Kerrotaan tuhopoltoista ja mestauksista.
Uskonnolliset ja etniset kiistat hindulaisten meiteiden -
ja kristityn kuki-vähemmistöheimon välillä maasta ja vaikutusvallasta -
ovat vaatineet ainakin 180 ihmisen hengen. Loukkaantuneita on yli 500.
300 kirkkoa on tuhottu.
Kuvittele, että olisi tuhottu yksi, kaksi, viisi tai kymmenen.
Mutta 300 kirkkoa on tuhottu.
Euroopan parlamentti syyttää hindujohtoista BJP-hallituspuoluetta -
ja pääministeri Narendra Modia väkivallan lietsomisesta -
"hajottavalla politiikalla, joka tähtää hinduenemmistön pönkittämiseen".
Modin puolue on vallassa myös Manipurissa.
Hänelle esitettiin epäluottamuslausetta, -
koska hän ei ole tuominnut väkivaltaa.
Perusongelma on se, että keskushallinto, -
pääministeri Modin johtama BJP-puolue, ei ole reagoinut.
Häneltä on saatu yksi kommentti, -
mutta sekin vain alleviivasi sitä, että väkivaltaa katsotaan läpi sormien.
Manipurin pääkaupungissa hindunaiset tarkastavat, -
onko autoissa kristittyjä. Toukokuussa hindut esittelivät -
kahta alastonta kristittyä naista. Toinen oli ilmeisesti joukkoraiskattu.
Useissa some-videoissa esiteltiin kirkkojen tuhopolttoja.
Tekijöiden julkaisemilla videoilla väkijoukot iskevät kirkkoihin.
He näyttävät, kuinka kirkkoja poltetaan -
ja kuinka poliisi astuu sivuun, jotta väkijoukko voi iskeä kirkkoihin.
Kristityt ovatkin menettäneet luottamuksensa Manipurin poliisiin.
Tällä videolla kymmenet kristityt naiset anovat polvistuen ja itkien -
sotilaita jäämään kylään hindujen hyökkäysten varalta.
Taistelut puhkesivat toukokuun alussa, kun hallinto ulotti -
kristityn vähemmistön maat, työpaikat ja muut edut myös hinduille.
Päätös johti rajuihin taisteluihin kahden suurimman heimon välillä.
Ihmisoikeus- ja uskonnonvapaus- asiantuntijoiden mukaan -
Modin hallinto ajaa ideologiaa, jonka mukaan Intia kuuluu vain hinduille, -
vaikka maa on pluralistinen.
Ideologia sanoo: "Intia on kotimaasi, joten se on sinulle myös pyhä maa."
Se nostaa uskonnon kaiken muun yläpuolelle -
ja sallii sen, että vähemmistöuskonnot ajetaan pois.
Manipurissa väkivaltaisuuksia on paennut yli 60 000 ihmistä.
Väkivallantekoja on muuallakin.
New Delhissä toimiva United Christian Forum kertoo, -
että vuoden 2023 alkupuoliskolla -
kristittyjä vastaan on tehty yli 400 iskua 22 muussakin osavaltiossa.
1,4 miljardin asukkaan Intia on maailman suurin demokratia.
Arvostelijoiden mukaan demokratia on heikentynyt -
Modin noustua valtaan vuonna 2014.
Toukokuussa USA:n ulkoministeriö tuomitsi uskonnonvapauden riiston -
sekä kristittyjen ja muslimien kohtelun Intiassa.
Hallinnon toimet ja syrjivien lakien, kuten huivikiellon, kääntymiskiellon, -
nautojen teurastuskiellon, säätäminen ja toimeenpano -
ovat luoneet kulttuurin, jossa muslimeihin ja kristittyihin -
kohdistuneista uhkauksista ja väkivallasta selviää rankaisutta.
Ulkoasiainvaliokunnan jäsenet vaativat ulkoministeriötä -
määrittämään Intian erityistä huolta aiheuttavaksi maaksi.
Sen nojalla USA voisi asettaa Intialle pakotteita -
uskonnonvapauden tukahduttamisesta.
Diplomatian ei pitäisi estää sanomasta asiaa suoraan.
Jos maa harjoittaa vakavaa uskonvainoa, -
se aiheuttaa erityistä huolta.
Muistetaan Intian kristittyjä rukouksin.
Pakistanissa muslimijoukko on hyökännyt useisiin kirkkoihin.
Teot tapahtuivat Punjabissa Faisalabadin piirikunnassa.
Iskuja tehtiin kahdeksaan kirkkoon. Iskut ovat reaktio syytöksiin, -
joiden mukaan kristitty mies väitetysti häpäisi Koraania.
Vihaiset muslimit mellakoivat -
kristittyjen alueella ja iskivät koteihin.
Koraanin häpäiseminen on Pakistanissa rikos.
Kirkkohistorian professori Isä Gulshan Barkat sanoo, -
että syytteissä ei ole perää.
Toistaiseksi nämä tapaukset, -
jotka liittyvät niin kutsuttuihin jumalanpilkkalakeihin, -
ovat enimmäkseen tai oikeastaan aina paikkansa pitämättömiä.
Syytteet ovat perättömiä.
Taustalla on halu anastaa kristityiltä maat -
tai ajaa kristitty yhteisö pois alueelta.
Kristityt osoittivat mieltä iskuja vastaan.
He vaativat loppua uskonnolliselle terrorismille.
Poliisin mukaan yli sata mellakoijaa on pidätetty.
Tulossa: Etsimässä paranemista tuhkasta.
Sadat tulivat jumalanpalvelukseen vain päiviä siitä, kun tuli tuhosi kodit.
Pat Robertsonin uusi äänikirja: The Shepherd King: The Life of David.
Tutki Raamatun rakastetuimpiin kuuluvan sankarin elämää.
Opit, kuinka nöyrästä paimenesta tuli Israelin väkevä kuningas.
Daavidin esimerkki voi ohjata elämääsi, -
profeetallinen ääni voi vahvistaa uskoasi -
ja hengellinen viisaus voi innoittaa.
Kuulet, miten Daavid muutti historian kulkua.
Saat äänikirjan "The Shepherd King: The Life of David", -
kun liityt CBN:n kumppaniksi.
Saat myös Daavidin psalmeihin perustuvat hartaustekstit 10 päivälle.
Hanki äänikirja "The Shepherd King: The Life of David" -
ja hartauskirja "After God's Own Heart" jo tänään.
Soita ruudun numeroon tai käy sivustolla CBN.com.
Tuotteet ovat saatavilla nyt.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. Amerikkalainen hoitaja, joka vapautui -
oltuaan 13 päivää panttivankina Haitissa, todistaa Jumalan hyvyydestä.
Alix Dorsainvil julkaisi lausunnon El Roi -järjestön kautta.
Hän kirjoittaa: "Olen otettu siitä valtavasta tuesta ja rukouksista -
itseni ja lapseni puolesta vankeuden aikana ja sen jälkeen.
Jumala oli kanssamme."
Hän kertoi saaneensa vaikeina hetkinä voimaa eräästä ylistyslaulusta.
Hän siteeraa laulun sanoja: -
"Muutat hyväksi sen, millä vihollinen halusi vahingoittaa".
Tulipalosta kärsineelle Mauille Havaijilla virtaa avustusta.
Seurakunnat ja avustusjärjestöt, kuten CBN:n Operaatio Siunaus, -
tekevät kaikkensa, jotta asukkaat löytäisivät uutta toivoa.
Jotkut kutsuvat tätä ihmeeksi.
Lahainan katolinen kirkko selviytyi, vaikka talot sen ympärillä paloivat.
Se on asukkaille toivon merkki.
Toivoa haluaa jakaa myös Harvest Kumulani -seurakunta.
Jeesus on toivo. Haluamme levittää Jeesuksen rakkautta.
Sunnuntaina jumalanpalveluksessa oli yli 600 ihmistä.
He saapuivat spontaanisti.
Jumalamme on toivon Jumala ja Parantaja. Sitä tämä paikka tarvitsee.
Kaiken menettäneet tarvitsevat perustarvikkeita.
Harvest Kumulani jakaa avustuksia yhdessä avustusjärjestöjen kanssa.
CBN:n Operaatio Siunaus ja Missionuoret -
lähettävät yhteistyössä aggregaatteja, kaasugrillejä, -
telttoja, pressuja ja vaatteita.
Olen käynyt täällä 1970-luvulta asti. Paikka ei ole juuri muuttunut.
Viime kuussa Harvest Kumulanin vastaava pastori Greg Laurie ja minä -
kävelimme Lahainan vilkkaalla turistialueella -
ja seisoimme banianiviikunan alla.
Puun lahjoittivat Intiasta saapuneet lähetit vuonna 1873.
Sanoit saarnanneesi puun alla.
Kävin täällä bändin kanssa 1970-luvun lopussa ja uudelleen 1980-luvulla.
Vaikka tuli tuhosi monia maamerkkejä, -
vajaan hehtaarin alueelle levittäytyvä puu näyttää selvinneen.
Laurie pitää sitäkin toivon merkkinä.
Kristukseen juurtuneina selviämme mistä vain.
Se on kuva Mauin asukkaista, eritoten kristityistä Mauilla.
Heidän uskonsa on vahva, mutta monet menettivät kaiken: -
kodin, elannon. Ja mikä traagisinta, monet menettivät henkensä.
Laurie sanoo uskovansa, että Harvest Kumulani -
on olemassa juuri tällaista aikaa varten.
Seurakuntalaiset ovat ottaneet muita luokseen, -
jotta kaikilla olisi katto pään päällä ja ruokaa.
Tässä seurakunta on parhaimmillaan. Voimme loistaa vaikeina aikoina.
Nyt ei pidä kysyä, miksi, vaan mitä, hän lopettaa.
Kuten: Mitä me teemme?
Me autamme ihmisiä Jeesuksen nimessä.
Annamme heille ruokaa ja vettä mutta niiden lisäksi annamme toivoa.
Sitä toivomme ja suunnittelemme tekevämme tulevina vuosina.
Avustuksia virtaa, uusia rakennuksia nousee -
mutta ihmishenkiä on menetetty. Tehtävämme seurakuntana jatkuu, -
samalla kun yritämme viedä apua ja toivoa Mauin asukkaille.
Wendy Griffith, CBN News.
Tulossa: Ryhmät kaikkialta maasta kokoontuvat -
tavoittamaan Z-sukupolvea evankeliumilla -
uuden teknologian avulla.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Betlehemin kukkuloilta...
...rohkeuden pojasta...
...tulee Israelin kuuluisin kuningas.
Löydä hengellisiä viisauksia Daavidin elämästä -
Pat Robertsonin äänikirjasta, "The Shepherd King."
Saat hartaustekstit 10 päivälle. Saatavana nyt.
Hei taas. Regentin yliopiston hallintotieteiden laitoksen dekaani -
kutsuu uskovia kautta maailman 40 päivän rukouspaastoon.
Entinen kongressiedustaja Michele Bachmann -
emännöi järjestyksessään kolmatta tapahtumaa 16.8.―24.9.
Kiinnostuneet voivat katsoa lähetyksen joka päivä kello 10―10.30 -
osoitteessa: Regent.edu/40days.
Tarkoituksena on rukoilla maailman puolesta, -
joka tarvitsee Jumalan voimaa ja armoa.
Asburyn herätys Kentuckyssa nousi keväällä uutisotsikoihin.
Nyt on alkanut toinen kampuksia tavoittava liike, Every Campus.
Se pyrkii tavoittamaan ne yli tuhat kampusta, joilla ei ole toimintaa.
Heather Sells tutustui liikkeeseen.
Koin kutsun: "Heidän pitää kuulla Jeesuksesta."
Opiskelijasisaruksilla Ellie ja Olivia Youngilla -
on suuria suunnitelmia floridalaiskampukselle.
He olivat mukana Cru-työssä läheisessä osavaltionkoulussa.
Työ aloitetaan täällä syksyllä.
Näin tarpeen. Täällä on paljon opiskelijoita.
Ajattelen: "Sato on kypsä. Tarvitaan elonleikkaajia."
Scott Norwood, pastori ja Cru-vapaaehtoinen, -
on hyvä esimerkki Every Campus -liikkeen keihäänkärjestä.
Harvojen tuntema mutta voimakas yhteistyö -
yhdistää seurakunnat ja kristilliset collegejärjestöt kampuksiin, -
joilla ei ole kristillistä toimintaa.
Tällä hetkellä sellaisia on yli 1 700, maan korkeakouluista lähes 40 %.
Norwood pitää nimenomaan yhteistyötä avaimena.
Seurakunta ei ole sanonut: "Avaatte meille kampukset."
Cru ei ole sanonut: "Teiltä saamme resurssit."
Kumpikin on sanonut: "Haluamme viedä opiskelijoille Kristusta."
Minusta se on kuva Kristus-ruumiista. Tähän Jumala on meidät kutsunut.
Ei edistetä Crun valtakuntaa vaan Jumalan valtakuntaa.
Every Campus käynnistyi vuonna 2017, -
kun Cru, InterVarsity, ja muut kristilliset opiskelijajärjestöt -
alkoivat tehdä yhteistyötä ja kartoittaa tilannetta.
Meille oli jo syntynyt hyvä luottamussuhde, -
mutta Jumala vei sen uudelle tasolle.
Kysyimme, voidaanko tehdä yhdessä jotain, mihin ei pystytä yksin.
Toiminnassa korostuu me-henki.
Unohdetaan me vastaan he -asetelma ja oman brändin rakentaminen.
Every Campus piti ensimmäisen kansallisen konferenssin tänä vuonna.
Johtajia tuli ympäri maata suunnittelemaan ja rukoilemaan.
Järjestöt ideoivat ja suunnittelivat Orlandossa syksyä.
Ne laativat ensimmäistä kertaa maanlaajuisen opiskelijatyön kartan.
Ei ollut kokonaiskuvaa, ennen kuin Every Campus toi meidät yhteen.
Nyt voimme tarkastella karttaa yhdessä -
ja hahmottaa yksittäisten järjestöjen ja koko maan tilannetta.
Tiedoista on iso apu.
Aiemmin esimerkiksi InterVarsityssä emme tienneet, -
missä meillä oli toimintaa, saati sitten, missä muut toimivat.
Siinä käy helposti niin, -
että yhdellä kampuksella toimii 20―50 järjestöä -
ja toisella ei yhtäkään.
Kävi ilmi, että opinahjoja, joilla ei ole toimintaa, on satoja.
Ne ovat yleensä pieniä, kuten yhteisöcollegeja, -
mustien collegeja ja yliopistoja ja latinojen instituutioita.
Tarvittiin uutta lähestymistapaa.
Tätä menoa toiminta jatkuu samoilla kampuksilla, -
jotka ovat perinteisiä osavaltion opinahjoja.
Yhteisöcollegeihin muutetaan yleensä muualta. Ihmiset tulevat ja menevät.
Jos opiskelijoita on vain tuhat, tavoitettavaakin on vähän.
Ryhmät jäävät luultavasti pieniksi, -
ja toimintaa ei ehkä pystytä järjestämään yhtä paljon.
Mutta yhteenlaskettuna niissä on merkittävä määrä opiskelijoita, -
joilla ei ole kampuksillaan kristillistä toimintaa.
Hyvä uutinen on se, että opiskelijoilla on kova hengellisyyden nälkä.
Heillä ei ole uskonnollista taustaa. He eivät ole käyneet kirkossa.
Mutta heistä 80 % on hengellisesti avoimia.
Nuorilla on kova hengellisten asioiden nälkä -
mutta vailla minkäänlaista suuntaa.
He kaipaavat jotain tietämättä, mitä. He ovat avoimia kaikelle.
Tuo nälkä tuottaa jo satoa myös teini-ikäisten keskuudessa.
Crun varajohtaja Mark Gauthier kertoo, että järjestön high school -työssä -
yleensä yksi oppilas 12:sta vastaa evankeliumiin.
Viime vuonna määrä oli yksi kuudesta.
Se on valtava osoitus nuoren sukupolven avoimuudesta.
Opiskelijoita vain tulee Kristuksen luo, eikä vain yksi tai kaksi.
Joillakin kampuksilla 100―200 nuorta -
on ottanut vuoden aikana vastaan Kristuksen.
Jeesus on ainoa tie.
Hän tuo elämääni valtavasti iloa. Haluan kertoa siitä muille.
Olivia ja Ellie sanovat jo odottavansa, -
että he pääsevät kertomaan tuosta ilosta tovereilleen.
Kun tukena on Every Campus, satoa voi alkaa tulla.
Floridasta Heather Sells, CBN News.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalta.
Betlehemin kukkuloilta...
...rohkeuden pojasta...
...tulee Israelin kuuluisin kuningas.
Mies sodan ja urhoollisuuden
Skandaalin ja tragedian
Musiikin ja uskon
Kohtalon ja näyn
Mutta ennen kaikkea... Jumalan sydämen mukainen mies.
Löydä hengellisiä viisauksia Daavidin elämästä -
Pat Robertsonin äänikirjasta, "The Shepherd King."
Saat hartaustekstit 10 päivälle. Saatavana nyt.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Lataa CBN News -sovellus. Uutisia kristillisestä näkökulmasta -
kotona tai liikkeellä.
Kaikki uutiset samasta paikasta.
Uutishälytyksiä. Rukoustavoitteita. Rukousta uutistapahtumien puolesta.
Lue pääuutiset ja katso CBN News -kanavaa suorana.
CBN News. Koska totuudella on väliä.
Lataa sovellus osoitteesta cbnnewsapp.com.
Lopuksi: Ihmiset hakevat usein terveyttä ja virkistystä luonnosta.
Siksi eräs 70-vuotias järjestö jakaa evankeliumia -
Amerikan kansallispuistoissa Alaskasta Neitsytsaarille.
CBN:n Brody Carter vie meidät Kalifornian Yosemiteen katsomaan, -
miten Jumala muuttaa ihmisten elämää opiskelijavetoisesti.
Monet hakevat näiltä koskemattomilta seuduilta aitoa luontokokemusta -
sekä terveyttä, virkistystä tai rauhaa.
Maisema on niin kaunis, että se saa ihmisen kysymään: -
"Kuka tämän on luonut? Mitä tämä merkitsee?"
Puistoissa työskentelevät näkevät myös elämän nurjan puolen.
Puistoissa tapahtuu rajujakin asioita.
Joka vuosi kuulemme päihteidenkäytöstä ja itsemurhista.
Monet maan yli 420 kansallispuistosta sisältävät syrjäisiä, karuja alueita.
Niihin kristillinen ACMNP- retkeilyjärjestö lähettää tiimiläisiä.
Heidät heitetään ympäristöön, -
jossa ei ole valmista seurakuntarakennetta.
Sellaista ei yritetäkään istuttaa. Luodaan kausittainen seurakunta.
Työn aloitti Warren Ost vuonna 1951 -
nähtyään, ettei Yellowstonella ja seurakunnalla ollut yhteyttä.
Hän aloitti raamattutunnit Old Faithful -majatalon baarissa.
Nyt järjestö toimii 45 puistossa.
Takanani on ikoninen Yosemite Valley, -
jossa käy vuosittain neljä miljoonaa ihmistä kautta maailman.
Tänä kesänä vastuu evankeliumin jakamisesta -
lepää yhden naisen harteilla.
Minnesotassa ei ole tällaisia järviä ja vuoria.
Grace Bennett, 21, lähti Kaliforniaan toukokuussa -
kasvamaan Jumala-suhteessa ja auttamaan siinä muitakin.
Tätä graniittia ei ole juuri muualla.
Hän tuli Yosemiteen ACMNP:n kautta.
Hän hoitaa arkena puistoa ja johtaa ylistystä sunnuntaina.
On erityistä julistaa evankeliumia Luojan luomassa luonnossa.
Monia ihmisiä vetävät tänne paikan kauneus, salaperäisyys ja uljaus.
He tulevat tänne sitä varten mutta eivät tiedä, ketä he oikeasti etsivät.
Vaikka Grace on järjestöstä ainoana Yosemitessa, -
hänellä on 15 000 kollegaa, joille kansallispuistot ovat paikka, -
jossa voi saada yhteyden Jumalaan.
En enää joka kerta pysähdy katsomaan vuoria tai vesiputousta, -
mutta kun pysähdyn, tuntuu suurelta kunnialta olla täällä.
Brody Carter, Yosemiten kansallispuisto, Kalifornia.
Huikeat maisemat tuolla.
Kiitos seurasta!
Ensi viikkoon, näkemiin ja Jumalan siunausta!
Suomennos: Marianne Tenetz